Akrophyllas

**Akrophyllas** es un djenero ekstinto del Periodo Ediakariano tardiyo (aproksimadamente 555 Ma), klasifikado adientro del filum Petalonamae i la klase Arboreomorpha. Hue deskrito orijinalmente komo Rangea longa por Glaessner i Wade en 1966, i dospues hue redeskrito i renombrado komo Akrophyllas longa por Grimes et al. en 2023. Dito djenero es monotopiko, inkluyendo solo la espesie Akrophyllas longa. Los sus fosiles se toparon en el Nilpena Ediacara National Park, Flinders Ranges de Ostralia del Sud.

## Deskobrimiento i Taksonomiya
El material fosil de Akrophyllas se topo en 1956. La su istorya taksonomika es komplesha i reflesha los desafiyos inerentes a la klasifikasion de la biota Ediakariana. Inisialmente asigyado a Rangea, la espekulasion posterior lo ligo a Charnia i Glaessnerina. La redeskripsion de 2023 klarifiko la su posision, establesiendo Akrophyllas komo un djenero distinto. El nombre jeonero Akrophyllas deriva del grego "Akros" (en la sima), referensyando su preservasion en la superfisie de las kamas de arena, i "Phyllas" (oja), por su apariensia. El epiteto espesifiko longa (del latín, "largo") se retuvo de la su deskripsion orijinala.

## Morfologiya i Estruktura
Akrophyllas longa es un organismo frondoso elongado, alkansando longitudes de fina 15 cm i anchos de 61–45 mm, afinandose verso la sima. La su morfologiya se karakterisa por:
Tayo sentral: Un tayo sentral prominente, de asta 17 mm en su punto mas ancho.
Ramas de primer orden: Ramas rekangulares o sigmoideas dispuestas a ambos lados del tayo sentral. Estas ramas pueden alkansar fina 30 mm de largura i 10 mm de anchura.
Ramas de segundo i treser orden: Las ramas de primer orden kontienen ramas de doseno i treser orden, las kualas son mas finas (asta 2 mm de ancho para las de segundo orden, submilimétricas para las de terser orden).
Frente i parte trasera: Los fosiles revelan una asimetría antero-posterior; el "frente" amosstra el tayo sentral kompleto, mientres ke la "parte trasera" solo apresenta las ramas de primer orden entrelazadas en un patrón de zig-zag sin el tayo sentral.
Borde marjinal: Un borde marjinal notavle i perlado se estiende a lo largo de toda la fronda, suavisandose en la parte superior.
Organo de fiksasion (holdfast): Pokos fosiles konservan la estruktura de fiksasion.

## Afinitas Filojenetikas
La asinyasion de Akrophyllas a los Arboreomorpha se basa en la presensia de las su ramas rekangulares a sigmoideas de primer orden, un tayo sentral flako, i la existensia de ramas de doseno i treser orden. 
Diferensias morfolójikas klaves, komo la falta de simetría hexaradiala (presente en los Rangeomorpha) i la estruktura de las ramas i la presensia de un tayo (ke difiere de Charnia), justifikaron su separasion de otros djeneros ediakarianos kon los kualos hue konfundido.

La distinsion entre "frente" i "parte trasera" en Akrophyllas, notavlemente la ausensia kompleta del tayo en la parte trasera, hue un faktor ke kompliko la su klasifikasion, ya ke las Arboreomorpha tipikamente amostran una visibilita al manko parcial del tayo en ambos lados. Los investigadoes de la redeskripsion de 2023 sujirieron ke Akrophyllas puede proveyer informasion sovre la relasion entre Arboreomorpha i Rangeomorpha, o indikar un kavso de evolusion konverjente de siertas karakterístikas entre las tres klases de Petalonamae. Se rekiere mas investigasion para klarifikar la relasion entre estas klases de Petalonamae.
Kateggoría:Fosiles